ওয়েব ডেস্ক: আলিপুর চিড়িয়াখানায় নতুন অতিথি জলদাপ্রসাদ।
 গত বছর নভেম্বরে জলদাপাড়া থেকে উদ্ধার করা হয় ৪৫ দিনের শাবকটিকে। পরে তাকে নিয়ে আসা হয় আলিপুরে।  জলদাপাড়া থেকে উদ্ধার হওয়ায়  গন্ডারটির নাম দেওয়া হয়েছে জলদাপ্রসাদ। বনমন্ত্রী হিতেন বর্মন গন্ডার শাবকটির নামকরণ করেন। এতদিন বিশেষ পর্যবেক্ষণে রাখা হয়েছিল শাবকটিকে। এই মুহুর্তে চিড়িয়াখানায় রয়েছে আরও একটি গন্ডার। তবে জলদাপ্রসাদকে আলাদা জায়গাতেই রাখা হবে বলে চিড়িয়াখানা সূত্রে জানানো হয়েছে।
আলিপুর চিড়িয়াখানায় হাতি, বাঘ, বাদর, বাঘের সঙ্গে এবার থেকে দেখা মিলবে গন্ডার শাবক জলদাপ্রসাদের। ইতিমধ্যেই  গন্ডার শাবক কে দেখার জন্য চিড়িয়াখানায় ভিড় জমিয়েছেন পশুপ্রেমীর দল।